Notum sit omnibus presentibus et futuris quod miles quidam Sarmatiensis, nomine HUGO* de Blasiaco, dederit, preventus infirmitate, Deo sanctęque ejus Genitrici Marię, .IIIIor. jornales terrę arabilis ad fundum vocatum Vadus Petrosus, die Purificationis beatę Marię, post peracta missarum sollenpnia, laudante sua conjuge, videntibus istis testibus, ex parte sui: Vuillelmus Fuit Frollensis, Raynaldus Rufus, Gislerius prepositus; ex parte autem monachorum, Heinricus eorum preses, Girrardus, germanus ejus, Oddo sacrista et ejus frater. Anno dominicę incarnationis .M.C.XVIIII., tempore domni abbatis Heinrici, existente priore Umberto Divionensi hujus Sarmatiensis cellę.